open-index/open-wikipedia-markdown huggingface dataset:
ישי שליף

**ישי שליף** (כ"ג בטבת ה'תשי"ח ינואר 1958 – ט' בטבת ה'תשפ"ה ינואר 2025) היה פסיכולוג חינוכי, ממובילי הגישה הנרטיבית בישראל ומחלוצי תחום הפסיכולוגיה בחברה החרדית.

## קורות חיים
ישי שליף נולד ב-1958 (ה'תשי"ח). למד בישיבת באר יעקב אצל הרב משה שמואל שפירא ואצל המשגיח הרב שלמה וולבה, אשר עודדו לעסוק בתחום בריאות הנפש. בין השנים תש"מ-תשמ"ב לימד שליף בישיבת אור שמח בירושלים. בין השנים 1988-1994 השלים תואר ראשון בפסיכולוגיה ותואר שני בפסיכולוגיה חינוכית באוניברסיטה העברית בירושלים.

הקים בשנת 1994 את השירות הפסיכולוגי החרדי הראשון, בעיר מודיעין עילית, שאותו ניהל במשך כ-30 שנה, עד פטירתו. כפסיכולוג מדריך וכמנהל השירות הפסיכולוגי הכשיר עשרות פסיכולוגים, רבים מהם בני המגזר החרדי.

הקים יחד עם עמיתתו רחל פארן את מרכז קס"ם ללימודי פסיכותרפיה נרטיבית. ממייסדי איגוד המטפלים החרדי, איגוד הפסיכולוגים החרדי, קהילת "פסיכולוגים מדברים בחרדית" וחבר הוועדה המקצועית של ענף הפסיכולוגיה החינוכית במשרד הבריאות.

בשנת 2022 זכה בפרס מפעל חיים מטעם החטיבה החינוכית של הסתדרות הפסיכולוגים בישראל.

## חיים אישיים
התגורר בירושלים. היה נשוי לדינה (לבית קופרמן) ואב לשלושה ילדים. גיסיו הם הרב אברהם נחשון, רב הקהילה הדתית-לאומית באלעד ומפכ”ל המשטרה לשעבר רוני אלשיך.

## קישורים חיצוניים
* ישי שליף על הטיפול הנרטיבי, בפודקסט 'נפשות וחסרונן' המנגיש מידע מתחום בריאות הנפש לחברה החרדית, Spotify
* ‘אבי הפסיכולוגיה בעולם החרדי’: הרב ישי שליף ז”ל נפטר בגיל 67, באתר חרדים10
* 
* ממאמריו של שליף ב-Google Scholar
* קורות חייו ורשימת פרסומים באתר אוניברסיטת גטינגן.

## הערות שוליים

קטגוריה:פסיכולוגים ישראלים
קטגוריה:בוגרי ישיבת באר יעקב
קטגוריה:בוגרי האוניברסיטה העברית בירושלים
קטגוריה:ירושלים: אישים
קטגוריה:ישראלים שנולדו ב-1958
קטגוריה:ישראלים שנפטרו ב-2025
יפעת רייטר

**יפעת רייטר** (נולדה ב-1972) היא מנהלת ואשת עסקים ישראלית, המכהנת כמנכ"לית AIG ישראל.

## ביוגרפיה
נולדה בישראל כשבמהלך ילדותה עברה משפחתה בין מספר מדינות בעקבות עבודתו של אביה. מסלול הנדודים שלה כלל מעבר למקסיקו (1977), איטליה (1979), לונדון (1980), ישראל (1982) וניו יורק (1987).בראיונות, סיפרה כי שנות ילדותה אלו השפיעו על גישתה העתידית לניהול ועל יכולת ההסתגלות שלה לשינויים.

רייטר החלה את דרכה המקצועית ב-1996 ברשות שוק ההון במשרד האוצר, שם עסקה בתחום קופות גמל ותוכניות חיסכון ולאחר מכן בתחום ביטוח החיים. תפקידה כלל, בין היתר, מתן אישורים לחברות הביטוח הישירות שהחלו לפעול בשוק באותה תקופה, תוך היכרות עם שוק הביטוח.

בשנת 2000, בגיל 28, הצטרפה ל-AIG ישראל. במהלך שני העשורים הבאים התקדמה בחברה דרך שורת תפקידים בתחומי חיתום, אנליזה ופיתוח מוצרים. בשנת 2014 מונתה לחברת הנהלה וניהלה את פעילות ביטוחי הרכב והדירה של החברה. בהמשך הורחבה אחריותה גם לתחומי ביטוח חיים, בריאות, תאונות אישיות וביטוח נסיעות לחו"ל. באוגוסט 2019 מונתה למנכ"לית החברה.

תחת ניהולה, החברה הרחיבה את השימוש בטכנולוגיות דיגיטליות והתאימה את מוצריה לצרכים המשתנים של השוק. גישתה הניהולית של רייטר באה לידי ביטוי גם בפיתוח מוצרים המבוססים על דיווחי לקוחות ובמתן שירותים אוטומטיים ללא תהליכי בקרה מורכבים.

בתקופתה כמנכ"לית, העלתה רייטר פרמיות מעל 60% או כ-900 מיליון שקל. בתקופתה גם החברה חזרה לרווח חיתומי אחרי כמה שנים של הפסדים, מה שהוביל לגידול בהעסקה בחברה, המונה, נכון לינואר 2025, כ-850 עובדים.

לרייטר תואר ראשון בכלכלה ומימון מאוניברסיטת סנט ג'ונס בניו יורק ותואר שני במנהל עסקים מאוניברסיטת בוסטון.

רייטר מתגוררת בתל אביב. היא נשואה ואם לשתי בנות.

## קישורים חיצוניים

## הערות שוליים

קטגוריה:מנהלות ישראליות
קטגוריה:ישראליות שנולדו ב-1972
פרו מקמילן

**פרו מקמימלן** (באנגלית: **Frew Donald McMillan**;  נולד ב-20 במאי 1942) הוא טניסאי עבר דרום אפריקאי. הוא זכה ב-10 ניצחונות בתחרויות גראנד סלאם בתחרויות זוגות גברים וזוגות מעורבים. 

## ביוגרפיה
פרו מקמילן נולד בשנת 1942 בספרינגס, דרום אפריקה. מקמילן החל להשתתף בתחרויות גדולות בשנת 1961. בתחרויות הגברים הוא לא זכה להצלחה יתרה. הצלחתו הגדולה ביותר הייתה השתתפות ברבע הגמר באליפות ארצות הברית הפתוחה 1972.

מקמילן היה טניסאי זוגות בולט כאשר בדרך כלל הוא שיחק עם בוב יואיט גם הוא מדרום אפריקה. ביחד הם ניצחו ב-5 תחרויות גראנד סלאם החל משנת 1967 בווימבלדון ועד לשנת 1978 גם הוא בווימבלדון.

בתחרויות זוגות מעורבים מקמילן היגע 11 פעמים לגמר בתחרות גראנד סלאם וניצח 5 פעמים (כולם עם בטי שטוב.

מקמילן היה חבר נבחרת גביע דייוויס של דרום אפריקה וזכה עם נבחרתו בתואר.

לאחר פרישה מטניס, מקמילן עובד כשדרן ספורט עבור יורוספורט ו-BBC. הוא מתגורר בבריסטול. 

בשנת 1992 נכלל מקמילן בהיכל התהילה של הטניס.

## קישורים חיצוניים

* 

קטגוריה:טניסאים דרום אפריקאים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:דרום אפריקאים שנולדו ב-1942
קורנית (עשב תיבול)

**קורנית**, או **תימין**, הוא עשב תיבול ארומטי אשר מופק מהעלים המיובשים של צמח הקורנית (Thymus vulgaris) ממשפחת השפתניים. הקורנית בעלת ארומה וטעם חזק המזכיר קימל ואניס.

## שימושים קולינריים
קורנית נפוצה במטבחים רבים ברחבי העולם ולרוב נעשה בה שימוש בהכנת המאכלים הבאים:
* מרקים ותבשילים – התבלין משמש בדרך כלל להכנת מרקים, ציר ותבשילים שונים.
* בשר ועופות – זהו מרכיב מרכזי במרינדה של בשרים שונים, ובמיוחד בשר כבש, עוף ובשר בקר.
* ירקות ופירות ים – התבלין פופולרי במיוחד לתיבול ירקות קלויים כמו תפוחי אדמה, גזר, קישואים ופלפלים. בנוסף לכך הוא גם נפוץ לתיבול דגים ושרימפס.

### שימוש במטבחים אזוריים
* במזרח התיכון קורנית היא מרכיב מרכזי בזעתר אשר משמש לתיבול חומוס, לבנה, סלט ירקות ולזרייה על פיתה, יחד עם שמן זית.
* בארצות הברית קורנית מהווה מרכיב נפוץ במטבח הקריאולי של ניו אורלינס והיא משמשת בין היתר להכנת מאכלים בולטים כמו גמבו וג'מבליה.
* קורנית היא מרכיב נפוץ במטבח הצרפתי ונכללת בתערובת התבלינים ארב דה פרובאנס אשר משמשת לתיבול בשרים ודגים על הגריל או ירקות מאודים, והיא משמשת גם כמרכיב מרכזי בהכנת המאכלים הצרפתיים רטטוי וקסולה.
* במטבח האיטלקי קורנית נפוצה במיוחד ברטבים על בסיס עגבניות, בפיצות ובמנות פסטה.

## ראו גם
* קורנית (צמח)

## קישורים חיצוניים

## הערות שוליים

קטגוריה:המטבח הים-תיכוני
קטגוריה:צמחי מרפא
קטגוריה:תרופות נוגדות פטריות
קטגוריה:עשבי תיבול
קטגוריה:תבלינים
מחנה הריכוז ולדורף

**מחנה המשנה ולדורף (KZ Walldorf)** היה מחנה משנה של מחנה הריכוז נאצוויילר-שטרוטהוף (Natzweiler-Struthof) ופעל בין התאריכים 22 באוגוסט ל-24 בנובמבר 1944, סמוך לכפר ולדורף במדינת הסן שבגרמניה. המחנה הוקם לאחר גירוש גירוש יהודי הונגריה, כחלק מתוכנית ההשמדה באמצעות עבודת כפייה של הנאצים. כ-1,700 אסירות יהודיות נשלחו לעבוד בבניית מסלול ההמראה המרוצף הראשון של נמל התעופה הבין-לאומי של פרנקפורט.

## רקע היסטורי

מחנה צריפים של שירות העבודה של הרייך (Reichsarbeitsdienst) הוקם ביער צפונית לוולדורף במהלך בניית קטע כביש ה"רייכסאוטובאן" (Reichsautobahn) מפרנקפורט לדרמשטאדט, שנפתח בשנת 1935 (כיום הכביש המהיר הפדרלי 5 – Bundesautobahn 5). בשנת 1943 שימש המקום כמחנה עבודה כפויה של בית הכלא רודגאו-דיבורג (Rodgau-Dieburg).
ימין|ממוזער| מרתף לשעבר של צריף המטבח

לאחר מלחמת העולם השנייה, מסלול ההמראה הושלם תחת כוחות הכיבוש האמריקניים ומשמש עד היום. המחנה לשעבר, שנשכח או הודחק, פוצץ, והשטח יוער מחדש ביער. בשנות ה-70 התגלה מחדש המחנה, ובשנת 1980 הונצח לראשונה באבן זיכרון. משנת 1996 החלה חקירה פעילה והנצחה מתמשכת של ההיסטוריה של מחנה המשנה. בשנת 2000, בנוכחות 19 ניצולות, נחנך שביל זיכרון ביער. לאורך השביל הוצבו לוחות זיכרון המתארים את סיפור המחנה וגורלן האישי של האסירות. בנוסף, נחפר מרתף שנמצא מתחת לצריף המטבח, שבו הוכו אסירות למוות.
שמאל|ממוזער| מרתף לשעבר של צריף המטבח
בשנת 2004 הוקמה קרן על שמה של מרגיט הורוואת' – אחת הניצולות מהמחנה. בנה של הורוואת' תרם לקרן את כספי "הפיצויים" שקיבלה, שהפכו ללב הסמלי של הקרן. ההיסטוריה של מחנה המשנה ולדורף וסיפורו מתועדים גם בסרט התיעודי "מסלול ההמראה" מאת מאלטה ראוך, אווה וברנהרד פוזן טירקה (2003).

## קישורים חיצוניים

## הערות שוליים

קטגוריה:מחנות ריכוז בגרמניה
קטגוריה:הסן
ציר עצמות

[שמאל|ממוזער|300x300 פיקסלים| הכנת ציר עצמות בסיר על [כיריים]]
220px|ממוזער|קערה עם ציר עצמות
**ציר עצמות** הוא ציר המשמש לבישול מאכלים, בעיקר מרקים, תבשילים ורטבים. ציר העצמות מופק על ידי הרתחה של עצמות בעלי חיים ורקמות חיבור לאורך זמן, על מנת לחלץ את הקולגן, הג'לטין, המינרלים, וחומרים מזינים אחרים מהעצמות.

ציר העצמות הוא מרכיב נפוץ בתזונה הקטוגנית והתזונה הפלאוליתית.

## הכנה ומצרכים
בדרך כלל השלב הראשון בהכנת הציר הוא אפייה למשך זמן קצר (כחצי שעה) של העצמות בחום גבוה מאוד - 230 מעלות צלזיוס ומעלה, על מנת להפעיל את תגובת מייאר ולשפר בכך את טעם הציר.

בשלב הבא, מורתחות העצמות במים, לעיתים כאשר חלקי בשר עדיין מחוברים אליהם. לציר מוספים חומרי טעם כירקות (בעיקר בצל, סלרי וגזר), עשבי תיבול (פטרוזיליה) ותבלינים אחרים (מלח, פלפל שחור, פלפל אנגלי, עלי דפנה). ההרתחה נעשית בחום קרוב ככל האפשר ל-100 מעלות צלזיוס, ונמשכת בין 12 ל-72 שעות. ישנם שני סוגים של ציר עצמות: בהיר (מכונה גם ציר עגל) שזמן בישולו עד 24 שעות, וכהה. לציר הבהיר גוון ענבר, ולציר הכהה צבע חום עמוק.

גישה שונה להכנת ציר עצמות עושה שימוש בסיר לחץ, המקצר את זמן הבישול בכשני שלישים.

המרכיבים העיקריים להכנת ציר עצמות הם:
* **עצמות** - בעיקר נעשה שימוש בעצמות בקר וחזיר, בעיקר מפרקים כברך וכתף ("עצמות סוכר") העשירים בסחוס וברקמות חיבור אשר מסייעים לגרום לכך שלציר יהיה טעם עשיר, אם כי גם שימוש בעצמות מח מקובל.
* **בשר** - לרוב מדובר בבשר אשר עדיין מחובר לעצמות.

## קישורים חיצוניים

* 
* 

## הערות שוליים

קטגוריה:חומרי גלם (מזון)
קטגוריה:מרקים
קטגוריה:מאכלי בשר
עכשובאים בארץ ישראל

[ממוזער|250x250 פיקסלים|עכשוב, [להבות הבשן]]
ממוזער|250x250 פיקסלים|מבעיתן שצולם בישראל
**ב[[ארץ ישראל]] תועדו כ־58 מינים [[מין (טקסונומיה)|מיני]] [[עכשובאים]],** השייכים ל-6 משפחות שונות, כשחלקם הגדול מצוי בנגב. הטקסונומיה של עכשובי ישראל נחקרה חלקית בתחילת שנות ה-60 על ידי הארכנולוג, גרשם לוי, והאנטומולוג, אהרן שולוב, אך מאז חלו שינויים רבים בטקסונומיה העולמית ונדרשת בחינה מחודשת של החלוקה הטקסונומית של העכשובאים בישראל. מגוון המינים של העכשובאים בארץ ישראל התאפשר בזכות חיבורה של ארץ ישראל בין אירואסיה לבין אפריקה, ונקודת מפגש בין משפחות משתי היבשות האלו.

העכשובאים מרתיעים בני אדם עקב גודלם, מראם, מהירותם, התנהגותם התזזיתית והקולות שהם משמיעים, אך עם זאת העכשובאים אינם ארסיים ואינם נחשבים מסוכנים לאדם. נשיכה מעכשוב עלולה לצבוט, ואם העכשוב גדול, אף לנקב את העור אך אינה מסוגלת לגרום לנזק המצריך טיפול רפואי. כמו כן, העכשובאים אף מועילים לאדם מכיוון שהם מחסלים מזיקים כמו עכברים וחרקים.

## עכשובאים בארץ ישראל
### משפחה [[חופרניים]] (Rhagodidae)
* *Rhagodes ater*
* *Rhagodinus caenaeicus*
* *Rhagodeca fuscichelis*
* *Rhagoderus griseopilosus*
* *Rhagodopa jaffana*
* עקרבות יהודה *(Rhagodessa judaica)*
* *Rhagodorimus judaicus*
* ממוזער|333x333 פיקסלים|''Rhagodes melanus''*Rhagodes melanus*
* *Rhagodula nigra*
* *Rhagoditta phalangium*
* ממוזער|250x250 פיקסלים|''Rhagoderma tricolor''*Rhagoderma tricolor*
* *Rhagodessa zionensis*

### משפחה Gylippidae
* *Acanthogylippus judaicus*
* *Gylippus shulowi*
* *Gylippus syriacus*
* *Gylippus yerohami*

### משפחה [[מבעיתניים]] (Galeodidae)
* ממוזער|333x333 פיקסלים|''Galeodes arabs''*Galeodes arabs*
** *Galeodes arabs arabs*
** *Galeodes arabs syriacus*
* ממוזער|250x250 פיקסלים|''Galeodes araneoides''*Galeodes araneoides*
* *Galeodes atriceps*
* *Galeodes babylonicus*
* *Galeodes bicolor*
* *Galeodes bogojavlenskii*
* ממוזער|250x250 פיקסלים|''Galeodes caspius''*Galeodes caspius*
** *Galeodes caspius caspius*
* *Galeodes darius*
* *Paragaleodes fulvipes*
* *Galeodes granti*
* *Paragaleodes judaicus*
* *Galeodes laniator*
* *Galeodes levyi*
* *Galeodes pusillus*
* *Zombis pusiola*
* *Othoes rimmonensis*
* *Galeodes roeweri*
* *Galeodes sulfuripes*
* *Paragaleodes unicolor*
* *Othoes vittatus*

### משפחה [[פסבחניניים]] (Daesiidae)
* *Blossia aegyptica*
* *Blossia albocaudata*
* *Blossia ebneri*
* *Biton ehrenbergi*
* *Gnosippus klunzingeri*
** *Gnosippus klunzingeri klunzingeri*
* *Gluviopsona lahavi*
* *Blossia laticosta*
* *Biton magnifrons*
* *Blossia nigripalpis*
** *Blossia nigripalpis nigripalpis*
* *Blossia occidentalis*
* *Blossia omeri*
* *Blossia spinosa*
* *Ceratobiton styloceros*
* *Biton tunetanus*
** *Biton tunetanus tunetanus*
* *Bitonvelox*
** *Biton velox dmitrievi*
* *Biton zederbaueri*

### משפחה [[חרפניתיים]] (Karschiidae)
* *Eusimonia furcillata*
* *Eusimonia kabiliana*

### משפחה [[אפרידריים]] (Solpugidae)
* *Oparbella aciculata*
* *Solpugella asiatica*
* *Oparba asiatica*
* *Oparbella werneri*

## קישורים חיצוניים
* עכשובאי ארץ ישראל באתר הטבע הישראלי
* עכשובים – הכליצרות בראייה שימושית, אתר חרקים
* קיבלנו ביס מעקרבוט - מטיילים בארץ, סרטון באתר יוטיוב
* מבעיתן, למטייל

## הערות שוליים

*עכשובאים בארץ ישראל
פונטיין תומפסון

**פונטיין לנד תומפסון** (באנגלית: **Fountain Land Thompson**; 18 בנובמבר 1854 – 4 בפברואר 1942) היה פוליטיקאי אמריקאי שכיהן כחבר הסנאט של ארצות הברית מטעם דקוטה הצפונית.

## ביוגרפיה
תומפסון נולד ב-18 בנובמבר 1854 במחוז מקופין שבאילינוי, סמוך לסקוטוויל, ועבר לג'ירארד הסמוכה בשנת 1865. הוא למד בבתי הספר הציבוריים המקומיים ולמד משפטים, אך לא עסק בעריכת דין בהיקף נרחב. הוא כיהן כחבר במועצת המפקחים של מחוז מקופין ועסק בפעילות מסחרית. בשנת 1888 עבר לטריטוריית דקוטה והתיישב בחווה סמוך לעיר קנדו. בין השנים 1890 ל-1894 כיהן כשופט בית המשפט של מחוז טאונר.

תומפסון עסק בנדל"ן, בנקאות וחקלאות בקנדו, וכיהן גם כדירקטור בית ספר וחבר במועצת העיר קנדו. בנוסף, כיהן כראש עיריית קנדו. בשנת 1909 מונה מטעם המפלגה הדמוקרטית לסנאט של ארצות הברית למלא את המושב שהתפנה בעקבות מותו של מרטין נ. ג'ונסון. תומפסון כיהן בתפקיד מ-10 בנובמבר 1909 ועד ל-31 בינואר 1910, אז התפטר מתפקידו.

לאחר מכן חזר לעסקיו בקנדו עד שפרש בשנת 1921 ועבר ללוס אנג'לס שבקליפורניה, שם התגורר עד מותו ב-4 בפברואר 1942 בגיל 87. הוא היה הסנאטור השני בהיסטוריה שהחזיק בשיא "הסנאטור המבוגר ביותר" בשתי תקופות נפרדות. שיא זה הושג בעקבות השבעתו בגיל מאוחר ומותו כעבור חודשיים של אנדרו ג'קסון יוסטון. תומפסון נקבר בבית הקברות הוליווד.

## קישורים חיצוניים
* 
* 

קטגוריה:אמריקאים ילידי אילינוי
קטגוריה:חברי הסנאט של ארצות הברית מדקוטה הצפונית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1854
קטגוריה:אמריקאים שנפטרו ב-1942
פאיס

**פאיש** (בהונגרית: **Fajsz**, בקרואטית: **Fajsin**) הוא כפר בנפת קלוצ'ה שבמחוז באץ'-קישקון, בדרום־מזרח הונגריה.

הכפר ממוקם בחלקו המערבי של המחוז, על הגדה השמאלית של נהר הדנובה. היישוב מחולק לשני חלקים נפרדים: החלק הצפוני, שבו נמצא המרכז, והחלק הדרומי, המיושב פחות ומורכב ברובו מיערות הצפה ואדמות חקלאיות.

היישוב נגיש בעיקר בכביש, מאחר שאין תחבורה ימית או מסילות רכבת באזור. ניתן להגיע אליו מכביש 51, ובצפון היישוב עברה בעבר מעבורת שחיברה את פאיש עם פאד שבגדה הנגדית של הדנובה.

כמו כפרים רבים באירופה, גם אוכלוסיית דונסנטבנדק נמצאת בירידה. כך, בשנת 1990 חיו בכפר 2,077 תושבים ובשנת 2024 הצטמצם מספרם ל־1,536בלבד.

## היסטוריה
היישוב הוזכר לראשונה בשנת 1212 במכתב של האפיפיור אינוקנטיוס השלישי. בתקופה זו היה יישוב של אצילים כנסייתיים מהאזור, תחת ניהול של מושל מקומי. בשנת 1433 הוזכרו אצילים מקומיים בתיעודים משפטיים.

בתקופת הכיבוש העות'מאני היישוב לא נהרס, ובשנת 1715 נמנה בין הכפרים האציליים. בשנת 1720 הוקמה קהילה קתולית מקומית והחלו רישומי לידה, נישואין ופטירה. הכנסייה הקתולית נבנתה לראשונה ב-1750 ושופצה ב-1908 לאחר שנפגעה ממכת ברק.

## יהודי פאיס
מאמצע המאה ה-18 ועד לשואת יהודי הונגריה חיו בכפר יהודים. ובמקום היה בית כנסת.

בשנת 1840 חיו בכפר 4 יהודים, בשנת 1880 חיו 69 יהודים ובשנת 1941 כבר חיו בו 19 יהודים בלבד.

## אתרים חשובים
* **כנסיית סנט אישטוון**: כנסייה נאו-רומנסקית שתוכננה על ידי פורק ארנו ופטרובאץ גיולה ונחנכה בשנת 1910.
* **אנדרטת הנסיך פאיש**: נבנתה בשנת 2000 על ידי האמן פארקש טיבור והפסל המקומי סנדור סלסטיי.

## קישורים חיצוניים

* 

## הערות שוליים

קטגוריה:הונגריה: כפרים
עונת 2006/2007 בליג 1

**עונת 2006/2007 בליג 1** (בצרפתית: **Ligue 1**, או בשמה המלא: **Championnat de France de football**) הייתה העונה ה-69 של התחרות המאורגנת על ידי ההתאחדות הצרפתית לכדורגל (**Ligue de Football Professionnel**, ובקיצור: **LFP).** העונה החלה ב-4 באוגוסט 2006 והסתיימה ב־26 במאי 2007.

ליון זכתה באליפות בפעם השישית בתולדותיה ובפעם השישית ברציפות. בסיום העונה ירדו לליג 2 הקבוצות טרואה, סדאן ונאנט.

שחקנה הפורטוגלי של פריז סן-ז'רמן פאולטה זכה בתואר מלך השערים עם 15 כיבושים.

## קבוצות
בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת.

הקבוצות ואלנסיין, סדאן ולוריאן הן הקבוצות שעלו מהליג 2 הליגה הצרפתית השנייה בכדורגל, כשהחליפו את הקבוצות אז'אקסיו, שטרסבורג ומץ שירדו לליגת המשנה בסיום עונת 2005/2006.

## טבלת הליגה

## סטטיסטיקות
### מלכי השערים

## קישורים חיצוניים
*  

## הערות שוליים

קטגוריה:עונות בליג 1
קטגוריה:2006 בצרפת
קטגוריה:2007 בצרפת
קטגוריה:תחרויות כדורגל ב-2006
קטגוריה:תחרויות כדורגל ב-2007
אברהם איטינגא

רבי **אברהם סג"ל איטינגא** (נקרא: **עטינגר**; י"ח בתשרי תרל"ה, 29 בספטמבר 1874 – תרפ"ד) היה רב גליציאני, מחבר ספרים, גנאלוג ועורך.

## ביוגרפיה
נולד בברודי לרבי יונה ולחיה חנה התחנך אצל אביו ואצל דודו רבי אברהם בנימין קלוגר. בתרס"ב נשא את בתו של ר' יונה אונגאר, ועבר להתגורר אצל חמיו בדוקלא שם כיהן כראש ישיבת "קובעי עתים לתורה" ומסר שיעורים בהלכה ובאגדה.

לאחר נישואיו החל לפרסם מאמרים בכתבי עת תורניים, מהם, אהל יצחק, קול מחזיקי הדת, המאסף ווילקט יוסף. פרסם מספר ספרים העוסקים בנושאי יחוס ובנושאי אמרות וסיפורי צדיקים, נפטר בתרפ"ד.

## כתביו
* **יקרא דחיי**, הספד על אמו, נאמר בבית הכנסת הגדול בברודי, למברג תר"ס.
* **שיחת חולין של תלמידי חכמים החדש**, לקט אמרות מאישים שונים, מונקאטש תרס"ט; סאניק תרע"ב; ניו יורק תשט"ו. לספר הסכמה מדודו רא"ב קלוגר ונספח לספר קונטרס חידושים בשם כבוד השבת מתוך חיבור עתידי בשם בית אברהם.
* **דעת זקנים**, לקט אמרות, סאניק תרע"א, נספח לספר קונטרס בשם קריית ארבע ובו דרשות לארבע פרשיות. לספר הסכמה מר' יקותיאל יהודה גרינוולד.
* **אמרי צדיקים**, לקט אמרות, דפוס מרגליות, לבוב תרפ"ה.
** שלושת הספרים נדפסו בדפוס צילום יחד עם ספר שיחות חכמים של רבי ראובן מרגליות תחת השם "אוצר שיחות חכמים" בני ברק תשל"ב.
*

### קונטרסים

* **משפחת בית הלוי**, תולדות משפחת איטינגא, נספח לספר מעלות היוחסין לבוב תר"ס, עמ' סט.
* **יקרא דשכבי**, תולדות משפחת הורביץ, נספח לספר תהלוכות עולם, לבוב תרס"ב.
* **תפארת אבות**, תולדות משפחת בארשטיין, נספח לספר קיצור שולחן ערוך מהדורת הרב שמואל בורשטיין, ורשה תר"ע
* 

כתב מספר חיבורים שנותרו בכתב יד, מהם: **[[שם הגדולים]] השלישי**, תולדות של יותר מ-20,000 רבנים (לדבריו), חלקים נדפסו בתר"ע בספרו בעל אותו שם של משה מרקוביץ; פרחי שושנים; באו חשבון; הלולא דרבי שמעון (רוטשילד); אנשי מופת (תולדות רבני ברודי). ידידו רבי ישראל בערגר  בספרו זכות ישראל מביא שמועות רבות משמו.

## קישורים חיצוניים

* 
* 
* 

## הערות שוליים

קטגוריה:רבנים גליציאנים
קטגוריה:גנאלוגים יהודים
קטגוריה:ילידי 1874
קטגוריה:נפטרים ב-1924
הייזל הוצ'קיס וייטמן

**הייזל הוצ'קיס וייטמן** (באנגלית: **Hazel Virginia Hotchkiss Wightman**;  20 בדצמבר 1886 – 5 בדצמבר 1974) הייתה טניסאית אמריקאית. היא זכתה במקום ראשון באליפות וימבלדון ובאליפות ארצות הברית הפתוחה בטניס. באולימפיאדת פריז (1924) היא זכתה ב-2 מדליות זהב.

## ביוגרפיה
הייזל הוצ'קיס נולדה בקליפורניה למשפחה מבוססת. בהיותה ילדה חולנית המליצו לה לעסוק בספורט והיא החלה לשחק טניס תחילה עם האחים ובהמשך עם אחיות סאטון לרבות מיי סאטון.

הייזל הוצ'קיס למדה באוניברסיטת קליפורניה בברקלי אותה סיימה בשנת 1911. בשנים 1909–1911 היא שלטה בטניס אמריקאי כאשר באליפות ארצות הברית הפתוחה היא זכתה 3 שנים ברציפות בתחרויות הנשים, זוגות נשים וזוגות מעורבים.

בשנת 1912 היא התחתנה ועשתה הפסקה בהשתתפות בתחרויות. הייזל הוצ'קיס וייטמן חזרה לתחרות בשנת 1915 כאשר זכתה בתחרויות השנים וזוגות מעורבים.

הייזל הוצ'קיס וייטמן השתתפה באולימפיאדת פריז (1924) בה זכתה במדליית זהב בתחרות זוגות נשים (עם הלן וילס) וזוגות מעורבים (עם ריצ'רד ויליאמס).

הייזל הוצ'קיס וייטמן ידעה כ-"Queen Mother of American Tennis" על פעילותה רבת שנים לקידום טניס נשי. בשנת 1923 ביוזמתה החלו תחרויות "גביע וייטמן" בין נבחרות הממלכה המאוחדת וארצות הברית. הגביע נתרם על ידי וייטמן עצמה. היא השתתפה בתחרות במשך 5 שנים והייתה קפטן נבחרת ארצות הברית עד לשנת 1948.

היידל הוצ'קיס וייטמן הייתה מאמנת טניס, בין תלמידיה היו שרה פלפרי, הלן וילס והלן ג'ייקובס.

היידל הוצ'קיס וייטמן התגרשה מעלה בשנת 1940. לזוג היו 5 ילדים.

בשנת 1973 היא התקבלה למסדר האימפריה הבריטית.

בשנת 1957 היידל הוצ'קיס וייטמן נכללה בהיכלה התהילה של הטניס.

היידל הוצ'קיס וייטמן נפטרה בשנת 1974.
## קישורים חיצוניים

* 
* 

קטגוריה:אמריקאים ילידי קליפורניה
קטגוריה:טניסאיות אמריקאיות
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות ארצות הברית הפתוחה בטניס
קטגוריה:מאמני טניס
קטגוריה:מפקדים במסדר האימפריה הבריטית
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:קליפורניה: ספורטאים
קטגוריה:אמריקאיות שנולדו ב-1886
קטגוריה:אמריקאים שנולדו ב-1886
קטגוריה:אמריקאיות שנפטרו ב-1974
קטגוריה:אמריקאים שנפטרו ב-1974
ישראל שמיד

**ישראל שמיד** (י"ז בשבט ה'תרע"א, 15 בפברואר 1911 – י"ז בכסלו ה'תשנ"ד, 1 בדצמבר 1993) היה ראש המועצה המקומית נס ציונה בין 1968 ל-1978.

## ביוגרפיה

נולד בפולין ליעקב וביילה. למד בישיבה ובבית הספר "תרבות". היה חניך תנועת "גורדוניה" ובמסגרתה עבר הכשרה חקלאית ולמד נגרות. עלה ארצה ב-1933 בראש קבוצה של גורדוניה, והתיישב בכפר אהרון (שסופח מאוחר יותר לנס ציונה), שם עבד בחקלאות כפועל וכמדריך מטעם הסוכנות היהודית. בד בבד, נכנס לפעילות הסתדרותית מקומית, ובמשך כ־25 שנה היה מזכיר ההסתדרות בנס ציונה, כמנהל לשכת המס של ההסתדרות במושבה וכמזכיר בהתנדבות של סניף מפא"י (ובהמשך – המערך ומפלגת העבודה) במקום במשך כ-30 שנה. בתקופת המשבר הכלכלי בשנות ה-30 ריכז את לשכת העבודה המקומית.

בשנת 1950 התמודד כמספר 2 ברשימת מפא"י בבחירות למועצה המקומית, ונבחר כחבר המועצה. כיהן כחבר המועצה עד 1959. ב-1967 חזר לכהן במועצה בעקבות פרישתו של אליהו מירון. בעקבות האיחוד בין רפ"י למפא"י ואחדות העבודה – פועלי ציון שהוביל ליצירת מפלגת העבודה, היה למפלגת העבודה רוב במועצה, והיא בחרה ב-15 בספטמבר את שמיד לראש המועצה. כשנה לאחר מכן, בבחירות המוניציפליות ב-1969 נבחר שוב כראש המועצה. בבחירות 1973 נבחר לכהונה נוספת בראשות רשימת המערך. בבחירות 1978 הפסיד המערך בראשותו באחוזים בודדים לליכוד.

לאחר פרישתו ניהל את מועדון הקשישים בנס ציונה. זכה באות יקיר העיר נס ציונה לשנת 1985.

נפטר ב-1993 ונקבר בבית הקברות בנס ציונה. על שמו נקרא רחוב במזרח העיר.

## הערות שוליים

קטגוריה:בוגרי תרבות (רשת חינוך)
קטגוריה:ראשי מועצת נס ציונה
קטגוריה:בוגרי ישיבות
קטגוריה:חברי גורדוניה
קטגוריה:פעילי מפא"י
קטגוריה:פעילי ההסתדרות הכללית
קטגוריה:ראשי רשויות מקומיות מטעם העבודה
קטגוריה:ישראלים ילידי פולין
קטגוריה:אנשי העלייה החמישית
קטגוריה:יקירי נס ציונה
קטגוריה:אישים הקבורים בנס ציונה
קטגוריה:ישראלים שנולדו ב-1911
קטגוריה:ישראלים שנפטרו ב-1993
בארנס אוסיי

**בארנס אוסיי** (באנגלית: **Barnes Osei**; נולד ב-8 בינואר 1995 באקרה שבגאנה) הוא כדורגלן גנאי המשחק בעמדת הקשר בקבוצת בני סכנין מליגת העל הישראלית.

## קריירת מועדונים
אוסיי שיחק בקבוצות פאסוש די פריירה מליגת העל הפורטוגלית, אוניאו דה מדיירה, ארוקה ואקדמיקה דה קוימברה מהליגה הפורטוגלית השנייה, נאה סלמיס פמגוסטה מליגת העל הקפריסאית, דינמו טביליסי מליגת העל הגאורגית ואסטנה מליגת העל הקזחית.

ב-27 בינואר 2025 חתם בבני סכנין מליגת העל הישראלית.

## תארים
;דינמו טביליסי
* אליפות גאורגיה (1): 2022
* הסופר קאפ הגאורגי (1): 2023

;אסטנה
* גביע הליגה הקזחית (1): 2024

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני פאסוש די פריירה
קטגוריה:כדורגלני אוניאו דה מדיירה
קטגוריה:כדורגלני ארוקה
קטגוריה:כדורגלני אקדמיקה דה קוימברה
קטגוריה:כדורגלני נאה סלמיס פמגוסטה
קטגוריה:כדורגלני דינמו טביליסי
קטגוריה:כדורגלני אסטנה
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:גנאים שנולדו ב-1995
מעבר פורקה

**מעבר פורקה** (בגרמנית: **Furkapass**; בצרפתית: **Col de la Furka**) הוא מעבר הרים בגובה 2,429 מטרים הנמצא בהרי האלפים הדרומיים שבשווייץ. המעבר מחבר את  ואת ואלה עם  ועם אורי דרך המסלול העונתי Furkapassroute.

במעבר פורקה צולמה סצנה מהסרט "גולדפינגר ואחד מעיקוליו מסומן כ"ג'יימס בונד שטראסה". בסמוך לפסגתו המערבית של המעבר נמצא בית מלון; במרחק הליכה קצרה ממנו ניתן להגיע לקרחון רון.

## קישורים חיצוניים

## הערות שוליים

פורקה
פורקה
מישל רנדולף

**מישל רנדולף** (באנגלית: **Michelle Randolph**; נולדה ב-11 בספטמבר 1997) היא שחקנית אמריקאית. ידועה בעיקר מתפקידיה בתור אליזבת סטרפורד בסדרה "1923" ובתור איינסלי נוריס בסדרה "לנדמן" (אנ').

## ראשית חייה
רנדולף נולדה בקליפורניה, ארצות הברית האמצעית בין שלושה אחים. אחותה הגדולה קאסי רנדולף היא אשת טלוויזיה שזכתה בעונה 23 של "הרווק". רנדולף נולדה וגדלה בוולנאט קריק, קליפורניה ובגיל 16 עברה עם משפחתה להנטינגטון ביץ', קליפורניה. היא סיימה את לימודיה באוניברסיטת אריזונה ב-2023 עם תואר בלימודי קולנוע ומדיה.

## קריירה
רנדולף חתמה עם הסוכנות וילהלמינה מודלס ב-2016 והחלה את הקריירה שלה בהופעה בתוכנית הריאליטי "Young Once". היא הופיעה בנספר סרטים בתקציב נמוך עד שהגיע התפקיד שפרסם אותה בשנת 2022 בתור אליזבת סטפורד בסדרה "1923" של טיילור שרידן. בשנת 2024 היא קיבלה תפקיד בסדרה "לנדמן"  אף היא של שרידן בתור איינסלי נוריס, בתו של טומי נוריס (בילי בוב תורנטון).

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:בוגרות אוניברסיטת המדינה של אריזונה
קטגוריה:אמריקאיות שנולדו ב-1997
מולו גטה

**מולו גטה** (נולד ב-1949) הוא פסל וקדר ישראלי יליד אתיופיה.
## ביוגרפיה
מולו גטה נולד בשנת 1949 בכפר אזזו (Azezo) שבמדינת אמהרה, אתיופיה. לאחר מכן עברה המשפחה לכפר וולקה, שבקרבת העיר גונדר. בהיותו בן שנתיים נפרדו הוריו, והוא גדל עם אמו, שהתפרנסה מקדרות מסורתית. בהשפעתה החל ליצור דמויות חומר קטנות, אותן מכר בהצלחה לתיירים. בין השנים 1967-1963 נשלח ללימודים באדיס אבבה בבית ספר שנוהל על ידי בנו של היילה סלאסי, קיסר אתיופיה. לאחר סיום לימודיו עבר לגונדר, שם לימד קרמיקה במשך כשנה. לאחר מכן קיבל משרה בניהול מפעל קרמי באדיס אבבה.

גטה עזב את אדיס אבבה לגונדר, שם המתין כחודש, עד שמצא מורה דרך שייקח אותו ואת משפחתו לסודאן. שם נפטר בנו הבכור. משם, באוקטובר 1984 עלה לישראל עם אשתו חנה ובתו רותי. בתחילה נשלחה המשפחה למרכז קליטה בערד. לאחר מכן עבר לירוחם, שם למד שנתיים במכללה, כיוון שכך קיבל קצבת מחייה. בשנת 1988 התיישב בשכונת גילה בירושלים.

## קישורים חיצוניים
*
*

## הערות שוליים

קטגוריה:אמני קרמיקה ישראלים
קטגוריה:פסלים ישראלים
קטגוריה:יהודים אתיופים
קטגוריה:אמנים אתיופים
קטגוריה:ישראלים ילידי אתיופיה
קטגוריה:עולים בשנות ה-1980
קטגוריה:גילה: אישים
קטגוריה:ירושלים: אישים
קטגוריה:ישראלים שנולדו ב-1949
צל אם זה (מחוז)

**צֶל אָם זֶה** (בגרמנית: **Zell am See**) הוא מחוז במערב מדינת זלצבורג שבאוסטריה. המחוז חופף לשטח הגאוגרפי המכונה "פינצגאו".

במחוז 28 ערים ועיירות:

## קישורים חיצוניים
* 

קטגוריה:זלצבורג (מדינה): מחוזות
סנקט יוהאן אים פונגאו (מחוז)

**סנקט יוהאן אים פונגאו** (בגרמנית: **St. Johann im Pongau**) הוא מחוז במרכז מדינת זלצבורג שבאוסטריה. המחוז חופף לשטח הגאוגרפי המכונה "פונגאו".

במחוז 25 ערים ועיירות:

## קישורים חיצוניים
* 

קטגוריה:זלצבורג (מדינה): מחוזות
הממשלה המהפכנית הזמנית של הרפובליקה של דרום וייטנאם

**הממשלה המהפכנית הזמנית של הרפובליקה של דרום וייטנאם** (**PRG**) הוקמה ב-8 ביוני 1969 על ידי הרפובליקה הדמוקרטית של וייטנאם (צפון וייטנאם) כממשלת מחתרת חמושה המתנגדת לממשלת דרום וייטנאם בפיקודו של הנשיא נגוין ואן ת'יו . נציגים של חזית השחרור הלאומית של דרום וייטנאם (וייטקונג) וכן כמה קבוצות קטנות יותר, השתתפו ביצירתו.

בעקבות מתקפת טט ב-1968 והמתקפות צבאיות הנלוות בדרום על ידי סייגון ואמריקה, שבהן ספג הווייטקונג אבדות צבאיות חמורות, ה-PRG נתפס ככוח נגד פוליטי שיכול להשפיע על דעת הקהל הבינלאומית בתמיכה של איחוד מחדש ובאופוזיציה לארצות הברית ודרום וייטנאם.

הגופים המרכזיים של ה-PRG פעלו כממשלה זמנית. הארגון הוכר כממשלת דרום וייטנאם על ידי רוב המדינות הסוציאליסטיות ומלטה. ב-1973 הוא חתם על הסכם השלום של פריז כישות עצמאית, נבדלת הן מדרום וייטנאם והן מצפון וייטנאם.

לאחר נפילת סייגון ב-30 באפריל 1975, ה-PRG החליף רשמית את הרפובליקה של וייטנאם והפך לממשלה הייצוגית של דרום וייטנאם תחת השם הרשמי **הרפובליקה של דרום וייטנאם**, וירש את כל הנכסים, הזכויות, החובות וייצוג הריבונות של הרפובליקה של וייטנאם. ב-2 ביולי 1976, הרפובליקה של דרום וייטנאם והרפובליקה הדמוקרטית של וייטנאם התאחדו באופן ויצרו את הרפובליקה הסוציאליסטית של וייטנאם.

## ראו גם
* וייטקונג

## קישורים חיצוניים

## הערות שוליים

קטגוריה:רפובליקות סוציאליסטיות לשעבר
קטגוריה:וייטנאם: היסטוריה
קטגוריה:מלחמת וייטנאם
לאנדק (מחוז)

**לאנדק** (בגרמנית: **Landeck**) הוא מחוז במערב מדינת טירול שבאוסטריה.

במחוז 30 ערים ועיירות:

## קישורים חיצוניים

* 

קטגוריה:טירול: מחוזות
קיפטלוצה

**קיפטלוצה** (ברומנית: **Chifteluțe marinate**) הוא מאכל רומני מסורתי, העשוי מכדורי בשר המטוגנים, ולאחר מכן מבושלים, ברוטב עגבניות מתקתק או חמוץ-מתוק. המאכל נחשב למנה עיקרית פופולרית במיוחד במטבח הרומני, ומשולב לרוב עם פירה תפוחי אדמה או ממליגה.

## מרכיבים עיקריים
המתכון המסורתי כולל מרכיבים כמו:
*בשר טחון (לרוב חזיר או תערובת של חזיר ובקר, אך קיימות גם גרסאות צמחוניות).
*בצל קצוץ, שום ותבלינים כמו מלח, פלפל שחור ולעיתים שמיר או פטרוזיליה.
*פירורי לחם וביצים.
הרוטב מבוסס על עגבניות מרוסקות, רסק עגבניות ולעיתים גם מעט סוכר או חומץ ליצירת האיזון בטעמים.

## אופן ההכנה
מערבבים את מרכיבי כדורי הבשר, יוצרים כדורים קטנים ומטגנים אותם בשמן חם עד להזהבה.
לאחר הטיגון, מניחים את כדורי הבשר ברוטב עגבניות מבושל ומבשלים על אש נמוכה עד לספיגת הטעמים.
מגישים את המנה לצד תוספות כמו פירה או פולנטה.

## היסטוריה
המאכל הוא חלק מהמטבח הרומני המסורתי ונחשב לדוגמה לשימוש פשוט במרכיבים בסיסיים ליצירת מנה עשירה בטעם. הקיפטלוצה דומה למנות אחרות במטבחי הבלקן, אך השימוש ברוטב העגבניות מעניק לו ייחוד מסוים.

קטגוריה:המטבח הרומני
קטגוריה:מאכלי בשר
קריאה בכבד

**קריאה בכבד** הייתה סוג של ניחוש ששימש את בני הדתות השונות בימי קדם לשם חיזוי העתיד. ברומא העתיקה איש הדת שהוכשר לבצע פעולת ניחוש זו נקרא הארוספקס (באנגלית: Haruspex), ופעולת הניחוש עצמה נקראה חרוספיסי (haruspicy). הניחוש נעשה באמצעות בדיקת הקרביים של בעלי חיים שהוקרבו לאלים, במיוחד כבדי כבשים ועופות שהוקרבו. גם תרבויות עתיקות שונות של המזרח הקרוב, כמו הבבלים, נהגו לקרוא בכבד, מנהג המוכר גם במונח היווני הפטוסקופי (**hepatoscopy**).

המושג הרומאי נגזר ישירות מהדת האטרוסקית, כאחד משלושת הענפים של "הדיסציפלינה האטרוסקה".

## אטימולוגיה
המונח הלטיני haruspex הוא מילה ארכאית המורכבת משתי מילים: "hīra" שפירושה קרביים, איברים פנימיים, ומהשורש "spec", שפירושו צפה או התבונן התבונן.

## במזרח הקדום
התפשטות ההפטוסקופיה היא אחת הדוגמאות למגע תרבותי בתקופת האוריינטליזציה. ניידותם של מהגרים הייתה תנאי מוקדם טבעי להתפשטות זו. קשה למצוא עקבות ארכאולוגיות רבות הניתנות לזיהוי של קריאה בכבד, מלבד כמה מקרים יוצאי דופן.

הבבלים היו מפורסמים בקריאה בכבד. תהודה לנוהג זה מוזכרת בספר יחזקאל: .

דגם חרס בבלי אחד של כבד כבש, מתוארך בין השנים 1900 ו-1600 לפני הספירה, שמור במוזיאון הבריטי.

המסורת האשורית-בבלית אומצה גם בדת החיתית. לפחות שלושים ושישה דגמי כבד נחפרו בחתושה. מבין אלה, רובם חרוטים באכדית, אך בכמה דוגמאות יש גם כתובות בשפה החיתית המקומית, דבר המצביע על אימוץ השיטה כחלק מהפולחן המקומי, העממי.

## צפון מזרח אפריקה
בדרום מערב אתיופיה ובאזורים הסמוכים בדרום סודאן, מספר קהילות אתניות נהגו לקרוא את מעי בעלי החיים כדי לחזות את העתיד. חלק מהקבוצות שתועדו כנוהגות במנהג זה כוללות את הסורמים, מורסי, טופסה, ניאנגאטום, דידינגה, מורלה, מע'ן, טורקאנה, קונסו, דימה, קאראמוג'ונג, דודות', אנשי. הקריאה נהוגה גם בקניה, כגון קמבה וקיפסיקי.

## קישורים חיצוניים

## הערות שוליים

קטגוריה:אטרוסקים
קטגוריה:רומא העתיקה
קטגוריה:ניבוי עתידות
עמל אהבה לא לשווא

**עמל אהבה לא לשווא** (**Love's Labour's** **Won**) הוא מחזה אבוד המיוחס לוויליאם שייקספיר, שנכתב לפני 1598 ופורסם עד 1603. לא ידוע על עותקים ששרדו. החוקרים חלוקים האם יצירה זו הייתה קיימת, אולי כהמשך לעמל אהבה לשווא, או שהיא שם חלופי למחזה אחר של שייקספיר.

## ראיות
המחזה מוזכר לראשונה בספר הביקורת הספרותית "Pladis Tamia, Wits Treasury" (1598), מאת פרנסיס מירס. בספר מופיעה רשימת קומדיות שייקספיריות שמזכירה בין השאר את שני אדונים מוורונה, את הקומדיה של הטעויות, את עמל אהבה לשווא ואת "עמל אהבה לא לשווא".

ברשימת הספרים של כריסטופר האנט, שהתפרסמה באוגוסט 1603, המחזה מופיע למכירה כמודפס לצד יצירות שייקספיריות אחרות, כולל "עמל אהבה לשווא".

## תיאוריות
### המשך ל"עמל אהבה לשווא"
בסיום המחזה "עמל אהבה לשווא" החתונות שחותמות את רוב הקומדיות של שייקספיר נדחות במפתיע ללא שום מטרה עלילתית ברורה, מה שמשאיר מקום להמשך. תיאוריה אחת היא ש"עמל אהבה לא לשווא" הייתה ההמשך הזה. עם זאת, מחזאים אליזבתניים כמעט ולא כתבו המשכים לקומדיות; המשכים נכתבו בדרך כלל למחזאות היסטוריים או לטרגדיות.

### שם שונה למחזה קיים
תיאוריה נוספת היא ש"עמל אהבה לא לשווא" היה שם חלופי למחזה אחר של שייקספיר, מה שמסביר מדוע המחזה לא הודפס במהדורת הפוליו הראשונה שהכילה את כל יצירות שייקספיר. למשך שנים התיאוריה החזיקה ש"עמל אהבה לא לשווא" הוא שם חלופי ל"אילוף הסוררת", מחזה שנכתב מספר שנים קודם ושחסר מרשימת המחזאות של פרנסיס מירס, שם הוזכרה "עמל אהבה לא לשווא". עם זאת, בשנת 1953 נתגלתה רשימת הספרים של כריסטופר האנט מ-1603, שם מופיעים שתי המחזאות הללו אחד לצד השני.

תגלית זו היוותה ראיה לקיום המחזה כיצירה אבודה, ולא ככותרת מוקדמת של מחזה אחר, אולם זו אינה ראיה מכרעת. מחזאי אחר כתב מחזה בשם "אילוף הסוררת" שיצא לאור בשנת 1594, בעוד המחזה בעל אותו השם של שייקספיר לא פורסם עד 1623. ייתכן ששייקספיר כינה את המחזה שלו "עמל אהבה לא לשווא" כדי להבדיל אותו מהמחזה המתחרה, ומאוחר יותר שינה את השם.

ייתכן גם שהשם הוא כותרת חלופית לקומדיה שייקספירית אחרת. המחזה "מהומה רבה על לא דבר", שנכתב בסביבות 1598, הוא מועמד מקובל.

החוקר לזלי הוטסון הציע ש"עמל אהבה לא לשווא" הייתה הכותרת הקודמת של טרוילוס וקרסידה, מחזה שלא הופיע ברשימתו של מירס. החוקר קנת פאלמר ביקר את התיאוריה בטענה שהיא כופה פרשנות על המחזה. בנוסף, מקובל לחשוב ש"טרוילוס וקרסידה" נכתב בסביבות 1602, מאוחר מדי כדי להופיע ברשימתו של מירס.

החוקר דייוויד גרוט טען שהכותרת האלטרנטיבית היא של כטוב בעיניכם. הוא מסביר שכותרות לקומדיות היו לרוב כלליות, ומספר מחזאות יכלו להיקרא באותו שם. המחזה "כטוב בעיניכם", לשיטתו, התחיל כמחזה המשך ל"עמל אהבה לשווא" ונערך לאחר מכן כדי להתאים לשחקן הראשי החדש בחברת התיאטרון של שייקספיר, אנשי הלורד צ'מברלין.

## שימוש בכותרת
בשנת 2014, חברת שייקספיר המלכותית ציינה את יום המאה לתחילת מלחמת העולם הראשונה באמצעות ביצוע של שתי המחזאות "מהומה רבה על לא דבר" ו"עמל אהבה לשווא". "מהומה רבה על לא דבר" הוצג תחת הכותרת "עמל אהבה לא לשווא (ידוע גם כ'מהומה רבה על לא דבר')". המחזה "עמל אהבה לשווא" הוצג כמתרחש בתחילת המלחמה, בעוד "עמל אהבה לא לשווא" הוצג כמתרחש בסיומה.

## בתרבות הפופולרית
בפרק "קוד שייקספיר" של סדרת הטלוויזיה "דוקטור הו", משנת 2007, כתיבת המחזה היא אירוע מרכזי לעלילה.

המחזה הופיע בסדרת הספרים "39 רמזים", בספר האחרון של הסדרה הראשונה.

## הערות שוליים

קטגוריה:מחזות שייקספיר
שרה לישנסקי

**שרה לישנסקי** (1884–1924) הייתה אחות ארצישראלית ילידת אוקראינה, מחלוצות הרפואה במושבות, הקימה את המרפאה הראשונה של קופת חולים כללית.

## ביוגרפיה
נולדה במאלין שב (כיום באוקראינה).

הוריה שושנה רייזל לבית מורוז, מצאצאי האדמו"ר מנחם נחום מצ'רנוביל תלמיד הבעש"ט ואבי שושלת האדמו"רים לבית טברסקי, ומאיר יונה לישנסקי.

לשרה לישנסקי היו שלוש אחיות צעירות ממנה: רחל, תמר ובתיה. רחל גולדה לישנסקי, שנודעה כרחל ינאית בן-צבי, אשת הנשיא השני יצחק בן-צבי. בתיה לישנסקי הייתה פסלת ישראלית. כלת פרס ישראל לפיסול (1985), כלת פרס דיזנגוף לפיסול (1944, 1957) ויקירת העיר תל אביב (1983). תמר הייתה רופאה.

באוקראינה רכשה השכלה ב"חדר" לבנות, היא למדה רוסית וחשבון וכן קראה ספרות רוסית קלאסית. יחד עם חברותיה יסדה אגודה בשם "משענה" לתמיכה בעניים.

בגיל 16 השיאו אותה הוריה בכפייה לקרוב משפחה מבוגר. מיד אחרי החופה נמלטה שרה מהבית ולא שבה עד הבוקר, ומרגע זה התעלמה כליל מהבעל שנכפה עליה. לאחר כמה חודשים עזב האיש לדרכו ושנים לאחר מכן, כאשר למדה בקייב, העניק לה גט באמצעות אחותה תמר.

לישנסקי הייתה פעילה בארגון עובדי בית-החרושת לנייר שבעיירה, היא הייתה פעילה בתנועת "פועלי-ציון" יחד עם אחותה רחל וכן ייסדה בית-ספר יהודי בעיירה.

בשנת 1904 עברה לקייב שם למדה והוסמכה כחובשת ומיילדת. בקייב הצטרפה למפלגה הציונית-סוציאליסטית. ב-1906 חזרה למאלין ועבדה כאחות, היא המשיכה בפעולת ארגון העובדים. ב-1907 עברה לגור אצל אחותה רחל בוילנה ומשם עברה לסנקט פטרבורג שם הצטרפה ל"פועלי ציון". ב-1908 חזרה שוב לעיירה.

אחותה רחל עלתה לארץ ישראל ב-1908, האם והאחות בתיה עלו לארץ ישראל ב-1910, והאב והאחיות תמר ושרה עלו ב-1911.

## פעילותה בארץ ישראל
בארץ ישראל עבדה בתחילה כאחות בבית חולים משגב לדך בירושלים ולאחר מכן בבית-החולים הממשלתי.

עוד טרם פרוץ מלחמת העולם הראשונה עזבה את ירושלים והייתה אחות בכרכור.

מאוחר יותר הייתה אחות במושב תל עדשים בעמק יזרעאל, שם טיפלה בחברי ארגון "השומר" של תל עדשים ושל מרחביה. היא עסקה ברפואה מונעת וניהלה מרפאה במושב.היא טיפלה בחולי קדחת ומלריה רבים. בתקופה זו עברו הוריה לגור במושב.

בשנת 1920 עברה לתל אביב והייתה שותפה בהקמת "קופת חולים הכללית של הפועלים העבריים בארץ ישראל" כחברה פעילה במרכז קופת-החולים הייתה ממקימי המרפאה הראשונה של קופת-חולים בתל אביב.

מאוחר יותר חזרה להתגורר בירושלים שם עבדה כאחות בקופת חולים כללית. היא הצטרפה כפעילה למפלגת אחדות העבודה. היא נבחרה לוועד העיר ליהודי ירושלים, לאספת הנבחרים הראשונה ולמועצות השונות.

לישנסקי חלתה בסרטן. בניסיונה להבריא נסעה לווינה ולברלין ושם החלימה. היא חזרה לארץ ישראל וחזרה לעבוד אך מחלת הסרטן התעוררה מחדש ואחרי מספר חודשי מאבק היא נפטרה בירושלים, ח' אב תרפ"ד, 1924 בגיל 40.

לישנסקי לא נישאה שוב ולא נולדו לה ילדים.

## הנצחה
* ב-1926 ההסתדרות הכללית של העובדים בארץ ישראל הוציאה ספר לזכרה בשם לאחות: קובץ לזכר שרה לישנסקי.
* בתל עדשים אשר בעמק יזרעאל הוקם ב-1960 מוזיאון על שמה "אהל שרה" כמרכז תרבות אזורי של מועצה אזורית עמק יזרעאל. כיום במקום קיימת המכללה האקדמית עמק יזרעאל.
* ב-1941 אחותה בתיה לישנסקי יצרה פסל לכבודה אשר נתרם למוזיאון על שמה. עותק מן הפסל שמור באוסף יד בן צבי (ראו באתר ארץ חפץ).
* בראשון לציון קיים רחוב אחות שרה על שמה

## קישורים חיצוניים

* 

## הערות שוליים

קטגוריה:ירושלים: אישים
קטגוריה:אחיות יהודיות
קטגוריה:היישוב: בריאות ורפואה
קטגוריה:סגל שירותי בריאות כללית
קטגוריה:ארץ-ישראלים שנולדו ב-1884
קטגוריה:ארץ-ישראלים שנפטרו ב-1924
קפה ד'אורזו

ממוזער|טקסט=תצלום של ספל קפה ד'אורזו, תחליף קפה העשוי מגרעיני שעורה קלויים|תצלום של ספל קפה ד'אורזו, תחליף קפה העשוי מגרעיני שעורה קלויים
**קפה ד'אורזו** (באיטלקית: **Caffè d'orzo**, בתרגום חופשי: **קפה שעורה**) הוא משקה חם דמוי קפה העשוי מגרעיני שעורה קלויים. המשקה נפוץ באיטליה. אין בו קפאין, והוא נחשב כמשקה שמתאים לילדים ולמבוגרים כאחד. למשקה טעם אגוזי ומעט מריר, המזכיר את הקפה המסורתי.

קפה ד'אורזו מוזכר בספרות האיטלקית מתחילת המאה ה-19, אך הוא הפך לפופולרי במיוחד בין השנים 1936 ל-1945. בתקופה זו באיטליה פולי קפה היו יקרים מאד, עקב האמברגו שהטיל חבר הלאומים על איטליה לאחר המלחמה האיטלקית-אתיופית השנייה. המשקה פופולרי באיטליה גם כיום.

בבתי קפה באיטליה מכינים קפה ד'אורזו במכונת אספרסו, בעוד שהכנה ביתית נעשית בדרך כלל במקינטה מיוחדת המותאמת לקפה ד'אורזו, או בנוסח קפה טורקי.

קפה ד'אורזו משווק כמזון בריאות גם בספרד ובגרמניה, ובעבר היה פופולרי בצרפת. קיימים תחליפי קפה אחרים, העשויים מדגנים קלויים כמו אורז או אמרנט, אך אין בהם את טעם השעורה הייחודי של קפה ד'אורזו. גרעיני השעורה מכילים גלוטן, לכן משקאות אלה אינם מתאימים לחולי צליאק.

שעורה קלויה משמשת גם להכנת תה שעורה.

## הערות שוליים

קטגוריה:משקאות
קטגוריה:מאכלים תחליפיים
ונצל

**ונצל** הוא שם פרטי לגברים ושם משפחה ממקור גרמני.

## ראו גם
* 

קטגוריה:שמות משפחה גרמניים
קטגוריה:שמות פרטיים לגברים
בלודנץ (מחוז)

**בלודנץ** (בגרמנית: **Bludenz**) הוא מחוז בדרום מדינת פורארלברג שבאוסטריה.

במחוז 29 ערים ועיירות:

## קישורים חיצוניים

* 

קטגוריה:פורארלברג
Greatest Hits, Etc.

(בעברית: "**הלהיטים הגדולים ביותר וכו**'") הוא אלבום להיטים של זמר הפולק והרוק היהודי-אמריקאי פול סיימון, שיצא לאור ב-1977 בהוצאת קולומביה רקורדס.

האלבום מכיל שני שירים חדשים שגם יצאו לאור כסינגלים: Slip Slidin' Away שהגיע למקום החמישי במצעד בילבורד 100 ו־Stranded in a Limousine שלא הצליח להשתלב במצעד. האלבום הגיע למיליון מכירות בתוך מספר שבועות.האלבום הגיע למקום השמונה-עשר במצעד בילבורד 200 ולמקום החמישה-עשר במצעד האלבומים הבריטי. 

זהו אלבום הלהיטים הראשון בקריירת הסולו של סיימון וזהו גם האלבום האחרון של סיימון שהופק על-ידי קולומביה רקורדס, לפני שעבר לוורנר רקורדס. סיימון הסתכסך עם נשיא קולומביה רקורדס, וולטר יטינקוף, ומו אוסטין מוורנר רקורדס היה מעוניין להחתים אותו. החוזה של סיימון עם קולומביה חייב אותו להקליט עבורה אלבום נוסף, אך פסיקה של בית משפט בניו יורק איפשרה לסיימון להשתחרר מהחוזה תמורת פיצוי של 1.5 מיליון דולר עבור האלבום האחרון. 

## רשימת רצועות

## קישורים חיצוניים

## הערות שוליים

קטגוריה:אלבומי פול סיימון
קטגוריה:אלבומי אוסף באנגלית
קטגוריה:אלבומי פולק רוק
קטגוריה:אלבומי חברת קולומביה רקורדס
אג'יי מיטשל

**אג'יי מיטשל** (באנגלית: **Ajay Mitchell**; נולד ב-25 ביוני 2002) הוא כדורסלן בלגי-אמריקאי המשחק עבור קבוצת אוקלהומה סיטי ת'אנדר בליגת ה-NBA, במסגרת חוזה דו-כיווני עם קבוצת אוקלהומה סיטי בלו מליגת ה-G-League. הוא שיחק בליגת המכללות עבור קבוצת אוניברסיטת סנטה ברברה גאוצ'וס. מיטשל נבחר בדראפט ה-NBA של 2024. מאז 2021, הוא משחק עבור נבחרת בלגיה בכדורסל.

## חיים וקריירה מוקדמים
מיטשל גדל באנס, בלגיה. בגיל 17, עבר לצרפת למשך מספר חודשים, שם שיחק ב-13 משחקים בקבוצת הנוער של נאנטר, יחד עם ויקטור ומבניאמה ושחקנים נוספים. הוא החל לשחק בקבוצת הנוער של לימבורג יונייטד ב-2019, וערך שתי הופעות בקבוצת הבוגרים בליגת הכדורסל המקצועית של בלגיה בעונת 2019/2020.

מיטשל שיחק בקבוצת הבוגרים בעונת 2020/2021, תוך שמירה על מעמדו החובבני. לאחר העונה, הוא התחייב לשחק כדורסל מכללות עבור הגאוצ'וס של אוניברסיטת קליפורניה בסנטה ברברה.

## קריירת מכללות
מיטשל שיחק ב-27 משחקים בעונת השנה הראשונה שלו, ונבחר לשחקן הרוקי של השנה ב-Big West Conference ולנבחרת השנייה של כל ה-Big West Conference, לאחר שהשיג ממוצעים של 11.6 נקודות, 3.7 אסיסטים ו-2.2 ריבאונדים למשחק. בעונתו השנייה, הוא השיג ממוצעים של 16.3 נקודות, 5.1 אסיסטים ו-2.7 ריבאונדים למשחק, ונבחר לשחקן השנה ב-Big West Conference.

## קריירה מקצועית
### אוקלהומה סיטי ת'אנדר (2024–הווה)
ב-27 ביוני 2024, נבחר מיטשל עם הבחירה ה-38 בדראפט ה-NBA של 2024 על ידי ניו יורק ניקס, אך מיד לאחר הדראפט הועבר לאוקלהומה סיטי ת'אנדר בתמורה לבחירה ה-40 בדראפט ולכסף. ב-6 ביולי 2024, חתם מיטשל על חוזה דו-כיווני עם אוקלהומה סיטי ת'אנדר.

ב-10 בינואר 2025, מיטשל נותח לתיקון פציעת אצבע ברגל ימין ודווח שייעדר למשך 10–12 שבועות.

## קריירה בנבחרת
מיטשל שיחק עבור נבחרת בלגיה עד גיל 19 בכדורסל, לפני שעשה את הופעת הבכורה שלו בנבחרת הבוגרת של בלגיה בגיל 18 ב-2021.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלנים בלגים
קטגוריה:כדורסלני אוקלהומה סיטי ת'אנדר
קטגוריה:כדורסלני אוקלהומה סיטי בלו
קטגוריה:בחירות דראפט של ניו יורק ניקס
קטגוריה:בלגים שנולדו ב-2002
רכבת לונדון וצפון-מזרח

**רכבת לונדון וצפון-מזרח** (באנגלית: **London and North Eastern Railway**; בראשי תיבות: **LNER**) הייתה חברת רכבות בריטית ששירתה בעיקר את אזורי מזרח אנגליה, צפון-מזרח אנגליה, מזרח המידלנדס, יורקשייר והאמבר וסקוטלנד וחיברה אותם ללונדון.

החברה נוצרה ב-1923 עם תהליך מיזוג חברות הרכבת בבריטניה כאחת מ"ארבע הגדולות", היא הייתה חברת הרכבת השנייה בגודלה (אחרי רכבת לונדון, מידלנדס וסקוטלנד; LMS) עם רשת של 10,610 ק"מ מסילות רכבת. LNER המשיכה להתקיים עד להלאמת חברות הרכבת ב-1948 אז הקווים שלה התפצלו בין אזורי השירות השונים של בריטיש רייל (חברת הרכבות הלאומית), ב-1996 רשת הרכבות הופרטה שוב והחל מ-2018 עם כישלון חברת וירג'ין בניהול קווי מזרח אנגליה הוקמה חברה לאומית באותו השם ההיסטורי ("רכבת לונדון וצפון-מזרח") ששירתה את האזור.

## היסטוריה
[250px|ממוזער|רכבות של החברה בתחנת [קינגס קרוס, כולל רכבת קו "הסקוטי המעופף", 1928]]
חברת רכבת לונדון וצפון-מזרח נוצרה ב-1 בינואר 1923 על ידי מיזוג שש חברות רכבת מרכזיות ו-27 חברות קטנות יותר, כאשר קו הרכבת העיקרי של החברה היה קו החוף המזרחי הראשי בין לונדון לסקוטלנד. מבין החברות שהרכיבו את החברה החדשה נכללו הרכבת המזרחית הגדולה (GER), הרכבת המרכזית הגדולה, הרכבת הצפונית הגדולה (GNR), רכבת צפון סקוטלנד הגדולה (GNSR), רכבת האל וברנסלי (H&BR), הרכבת הצפון בריטית ורכבת צפון-מזרח (NER); היא ירשה כ-10,610 ק"מ של מסילות ברזל, כ-7,700 קטרים, 20,000 קרונות ועוד כ-313,500 כלי רכב אחרים.

ב-1935 המהנדס הראשי של החברה, נייג'ל גרזלי, פיתח קטר ה-LNER סדרה A4 שהדגיש הגברת מהירות הנסיעה וקיצור זמן הנסיעה. רכבות A4 פעלו לאורך קו החוף המזרחי הראשי, בעיקר בין תחנת קינגס קרוס בלונדון לניוקסל (דרך יורק) ובהמשך גם לאדינבורו. לאחר הלאמת רכבת לונדון וצפון מזרח ב-1948, קטרי ה-A4 הועברו לשימוש חברת הרכבות הלאומית בריטיש רייל והוכנסו לשימוש בין היתר בקו רכבת האקספרס "הסקוטי המעופף" שסיפק שירות סדיר ומהיר בין לונדון לאדינבורו. ה-A4 המפורסם ביותר, "מאלרד" (4468), שבר את שיא המהירות לקטר קיטור כאשר ב-3 ביולי 1938 הוא הגיע ל-126 מייל לשעה (202 קמ"ש). שיא זה עודנו עומד בעינו ו-"מאלרד" מוצג כיום במוזיאון הרכבת הלאומי ביורק, אנגליה.

### קטרים נבחרים תוצרת LNER

Steaming And Teeming.jpg|LNER סדרה A3 "הסקוטי המעופף" (60103)
Number 4468 Mallard in York.jpg|LNER סדרה A4 "מאלרד" (4468)
LNER B1 1306 'Mayflower' at Doncaster Works.JPG|LNER סדרה B1 "מיפלאור" (1306)
60532 Blue Peter Kidderminster Station.jpg|LNER סדרה A2 "בלו פיטר" (60532)


## כחברה ממשלתית (מאז 2018)
[250px|ממוזער|רכבת [בריטיש רייל סדרה 800|סדרה 800 "אזומה" ואינטרסיטי 225 של חברת LNER הממשלתית, 2022]]
לאחר ההפרטה המחודשת של רשת הרכבות שהחלה ב-1994, קווי לונדון וצפון-מזרח הועברו למפעילות שירות שזכו במכרז לתקופה של כמה שנים. ראשונה הייתה "הרכבת הצפון-מזרחית הגדולה" (GNER) שפעלה בין 1996 ל-2007, אחריה נשיונל אקספרס עד 2009 שלא הצליחה לעמוד בחוזה הזיכיון והפעלת הקווים הוחזרה לידי משרד התחבורה באמצעות החברה הממשלתית "החוף המזרחי", עד אשר חברת וירג'ין קיבלה ב-2015 זיכיון, אך גם היא נתקלה בקשיים והקווים הולאמו שוב תחת החברה הממשלתית "רכבת לונדון וצפון-מזרח" המשמרת את שמה של LNER ההיסטורית.

## ראו גם
* הרכבת המזרחית הגדולה
* הרכבת המערבית הגדולה
* הסקוטי המעופף
* קו החוף המזרחי הראשי

## קישורים חיצוניים

* 

## הערות שוליים

קטגוריה:הממלכה המאוחדת: חברות רכבות
תערוכת תרבות הפופ של דאקה

**תערוכת תרבות הפופ של דאקה** היה כנס שנערך בבירת בנגלדש, דאקה, עבור טויסטים של ספרי קומיקס, סרטים, טלוויזיה, אנימה ומשחקי וידאו. האירוע הראשון של תערוכת תרבות הפופ של דאקה התקיים ביום שישי ושבת, 30-31 באוגוסט 2013, במרכז הכנסים Baridhara DOHS בדאקה, עם למעלה מ-2,000 משתתפים. תערוכת תערוכת תרבות הפופ של דאקה לשנת 2014 התקיימה ב-24–25 ביוני באולם הפדרציה הלאומית לירי בדאקה. התערוכה התקיימה שוב התקיימה ב-31 ביולי וב-1 באוגוסט 2015. התערוכה חזרה ביולי 2016, וביוני 2017.

## קישורים חיצוניים
* 

## הערות שוליים

קטגוריה:תערוכות
קטגוריה:בנגלדש: היסטוריה
סאמיט אחזקות נדל"ן

**סאמיט אחזקות נדל"ן בע"מ** היא חברה ציבורית העוסקת בנדל"ן מניב בישראל, ארצות הברית וגרמניה.

## היסטוריה
החברה נוסדה בישראל בשנת 1965 כחברה פרטית בשם חוף הדקל בע"מ ובשנת 1997 שינתה החברה את שמה לחייל אחזקות (1965) בע"מ. בשנת 1998 היא הונפקה בבורסה לניירות ערך בתל אביב והפכה לחברה ציבורית. החברה התעסקה בנדל"ן בישראל ובאירופה באמצעות מספר חברות בת. בשנת 2002 החברה נקלעה לקשיים בעקבות המשבר הכלכלי בישראל שגרם לירידה בביקושים לדיור.
בשנת 2003 זוהר לוי רכש את החברה והצליח להגיע להסדר חובות עם נושי החברה. בשנת 2004 שינה זוהר את שמה של החברה לסאמיט אחזקות נדל"ן.

החל משנת 2005 סאמיט אחזקות התמקדה בהשקעות נדל"ן בגרמניה, ובשנים 2006-2007 מכרה החברה את הנכסים לחברת הבת הציבורית "סאמיט גרמניה". בשנים 2005 עד 2007 קנתה סאמיט גרמניה נכסים בשווי 3 מיליארד ש"ח. במשבר הכלכלי של 2008 קנתה סאמיט אחזקות 10% מממניותיה של סאמיט גרמניה. בשנת 2009 השתלטה סאמיט אחזקות על סאמיט גרמניה על פי שווי של 58 מיליון אירו והפכה אותה לחברה פרטית. בשנת 2014 הונפקה סאמיט גרמניה מחדש בבורסה בלונדון על פי שווי של 185 מיליון אירו. בשנת 2020 שוב רכשה סאמיט אחזקות את כל מניותיה של סאמיט גרמניה ושינתה את שמה לסאמיט נכסים בע"מ.

בשנת 2021 מכרה סאמיט גרמניה חלק גדול מנכסיה בגרמניה והתחילה לפעול בתחום דיור להשכרה בניו יורק ונדל"ן מסחרי ברחבי ארצות הברית.

## נכסי החברה
נכון לשנת 2024 החברה מחזיקה בישראל כ-30 נכסים בשווי של כ-2.3 מיליארד ש"ח. הנכסים כוללים משרדים, מחסנים, מרכזים לוגיסטיים, בתי קירור ומעט מבני מגורים. רוב הנכסים מושכרים לחברות בנוסף החברה מחזיקה שדה סולארי בתמנע. בגרמניה החברה מחזיקה בעיקר משרדים ומרכזים לוגיסטיים להשכרה. בארצות הברית החברה מחזיקה כ-3,000 יחידות דיור להשכרה ו-2 מלונות בניו יורק, ו-27 מרכזים מסחריים ברחבי ארצות הברית.

## קישורים חיצוניים
* 
* סאמיט אחזקות נדל״ן בע״מ, דו"ח תקופתי 2023 באתר מאי"ה
* סאמיט אחזקות נדל״ן בע״מ מצגת לשוק ההון - דוחות ליום 30.06.2024 באתר מאי"ה
* 
* 
* 

## הערות שוליים

קטגוריה:חברות נדל"ן ובנייה ישראליות
קטגוריה:ישראל: חברות שהוקמו ב-1965
משחק הרפתקאות (סוגת משחקי קופסה)

**משחקי הרפתקאות** היא סוגה של משחקי קופסה בה השחקן משחק כדמות ייחודית המשתדרגת במהלך המשחק. שדרוג זה בא לידי ביטוי בדרך כלל במונחים של הגברת כוחותיה של הדמות, אך גם בקבלת מיומנויות שונות או ציוד חדש.

## היסטוריה
### שנות ה-70
משחקי הרפתקאות משלבים לעיתים קרובות מכניקות שונות של משחקי תפקידים, כגון נקודות ניסיון ובניית דמויות לתוך המשחק. סגנונות המשחק התפתחו ממקורות דומים, דבר שיכול להסביר את הדמיון. בתחילת שנות ה-70, דייב ארנסון הציג לקבוצת שחקנים את משחק התפקידים שלו, "Blackmoor", משחק תפקידים ראשון מסוגו. אחד מאותם שחקנים, גארי גייגקס, שיתף פעולה יחד עם ארנסון כדי ליצור את מבוכים ודרקונים. חבר אחר בקבוצת השחקנים לעיל, דייב מגארי, המיר את החוויה של מבוכים ודרקונים למשחק הקופסה, "Dungeon!", משחק ההרפתקאות הראשון. למעשה, המונח "משחקי הרפתקאות" עד אז, התייחס למה שנודע מאוחר יותר כמשחקי תפקידים שולחניים, ורק מאוחר יותר הפך לסגנון משחקי קופסה.

### שנות ה-80
הסוגה החלה לפרוח בשנות ה-80, כאשר תת-הסוגות העיקריים שלה הוגדרו על ידי שלושת המשחקים המרכזיים של העשור:
* משחקי הרפתקאות פנטזיה תחרותיים: הוגדר תחילה על ידי "Dungeon!" אך לאחר מכן הוגדר יותר על פי טליסמן.
* משחקי הרפתקאות חקירה שיתופיים: הוגדר על ידי "Arkham Horror" של Chaosium's .
* משחקי הרפתקאות פנטזיה שיתופיים: שילוב של שני הסגנונות האחרים, הוגדר לראשונה על ידי "HeroQuest".

### שנות ה-90
בשנות ה-90, נרשמה ירידה חדה בפופולריות של משחקי הרפתקאות וגם משחקי תפקידים שולחניים בעקבות העלייה העצומה בפופולריות של משחקי קלפי אספנות .

### שנות ה-2000
Fantasy Flight Games, חברת משחקי קופסה, החזירה את כל שלושת תתי-הסוגות לשוק עם משחקים כגון "Runebound", המהדורה השנייה של "Arkham Horror", ו- "Descent: Journeys in the Dark", בהתאמה. חברות אחרות פרסמו משחקי קופסה עם שינויים חדשניים משלהן, כמו "Dungeoneer" של חברת "Atlas Games".

### שנות ה-2010
בשנות ה-2010, סוגת משחקי ההרפתקאות חזרה לשורשיה כאשר מכשפי החוף, הבעלים החדשים של זכויות היוצרים למבוכים ודרקונים, החלו לפרסם משחקי הרפתקאות פנטזיה שיתופיים משלהם המבוססים על המהדורה הרביעית של מבוכים ודרקונים כגון: "Castle Ravenloft", "Wrath of Ashardalon", "The Legend of Dritz" וכדומה.

## הערות שוליים

קטגוריה:משחקי קופסה
נפלאות החושים

**נפלאות החושים** (בצרפתית: ***Le Goût des merveilles***) הוא סרט רומנטי צרפתי משנת 2015, שנכתב ובוים על ידי אריק בסנאר. בסרט מככבים וירז'יני אפירה ובנז'מן לאוורנה.

## עלילה
העלילה עוקבת אחר אלמנה עם שני ילדים צעירים, שחייה משתנים לאחר שהיא כמעט דורסת זר במכוניתה.

## דמויות ושחקנים
* וירז'יני אפירה – **לואיז לגראן**
* בנז'מן לאברנה – **פייר**
* לוסי פאז'דה – **אמה לגראן**
* ליאו לורליאק – **פליקס לגראן**
* ארווה פייר – **ז'ול**
* הייאם עבאס – **ד"ר מלאני פרנסה**
* לורן באטו – **פול**
* פרנסואה בורלופ – **בעל בר**

## קישורים חיצוניים

## הערות שוליים

קטגוריה:אוטיזם בקולנוע
קטגוריה:סרטי 2015